Document ID: /roh_data/filtered/fineweb-2-filterrobots_roh.jsonl.gz/18819

La Val Poschiavo ha survegnì il premi en la categoria «Project local». Cun ses project «100% Valposchiavo» ha l’organisaziun turistica persvas la giuria. Il project guardia che products regiunals chattian la via tar ils giasts da la regiun.
Grazia a l’innovaziun dals purs ed ina tradiziun culinarica viva possedia la Val Poschiavo ina vasta paletta da products locals. Ensemen cun l’uniun d’artisanadi e mastergn Valposchiavo e las uniuns purilas da Brusio e Poschiavo porschia Valposchiavo Turismo als giasts la pussaivladad da giudair products locals d’emprima qualitad, uschia l’argumentaziun da l’uniun.
La SVSM (Schweizerische Vereinigung für Standortmanagement) è l'uniun tetgala per management dal lieu da la Svizra. Il premi è vegnì surdà ils 14 da settember e quai per la 11avla giada.
RR novitads 06:00